Iktatószám: P/10-6/2024.

**Jegyzőkönyv**

**Készült**: A Pénzügyi Bizottság és a Térségfejlesztési Bizottság 2024. december 6-i, a Megyeháza Földszinti 5. sz. termében tartott együttes üléséről.

**Jelen vannak**: a mellékelt jelenléti ívek szerint

**Jakab Sándor:** Tisztelettel köszönt mindenkit a Térségfejlesztési Bizottság elnökeként. A kiküldött napirendi pontokat megkapták, kérdezi a bizottság tagjaitól, hogy van-e valakinek módosítási javaslata. Amennyiben nincs, úgy szavazásra bocsátja a kiküldött napirendi pontokat.

**28/2024. (XII.6.) TB számú határozat**

*A Zala Vármegyei Közgyűlés Térségfejlesztési Bizottsága az elnök által előterjesztett napirendet 4 igen szavazattal egyhangúan elfogadta.*

**Nagy Zoltán:** Tisztelettel köszönti a megjelenteket a Pénzügyi Bizottság részéről ezen az összevont ülésen. A kiküldött napirendi pontot minden bizottsági tag megkapta időben. Kérdés, hozzászólás hiányában a napirendi pontokat szavazásra bocsátja.

**28/2024. (XII.6.) PB számú határozat**

*A Zala Vármegyei Közgyűlés Pénzügyi Bizottsága az elnök által előterjesztett napirendet 5 igen szavazattal elfogadta.*

**1. Rendelet-tervezet Zala Vármegye Önkormányzata 2024. évi költségvetésének módosítására.**

**Jakab Sándor:** Megkapták az anyagot, tanulmányozták, előzetesen egyeztettek is róla. Kérdezi a Térségfejlesztési Bizottság tagjaitól, hogy az előterjesztéssel kapcsolatban van-e valakinek kérdése, hozzáfűzni valója. Ennek hiányában a napirendi pontot szavazásra bocsátja.

**29/2024. (XII.6.) TB számú határozat**

*A Zala Vármegyei Közgyűlés Térségfejlesztési Bizottsága a „Rendelet-tervezet Zala Vármegye Önkormányzata 2024. évi költségvetésének módosítására.” című napirendet 4 igen szavazattal egyhangúan elfogadta.*

**Nagy Zoltán:** Kérdezi a Pénzügyi Bizottság tagjaitól, hogy az előterjesztéssel kapcsolatban van-e valakinek javaslata, véleménye. Ennek hiányában kéri, hogy szavazzanak az első napirendi pontról.

**29/2024. (XII.6.) PB számú határozat**

*A Zala Vármegyei Közgyűlés Pénzügyi Bizottsága a „Rendelet-tervezet Zala Vármegye Önkormányzata 2024. évi költségvetésének módosítására.” című napirendet 5 igen szavazattal egyhangúan elfogadta.*

**2. Zala Vármegye Integrált Területi Programjának és Fejlesztési Tervének felülvizsgálata, módosítása.**

**Jakab Sándor:** Az írásos anyagot megkapták. Kérdezi a bizottság tagjaitól, hogy van-e valakinek kérdése, véleménye, megjegyzése az előterjesztéssel kapcsolatban. Ezek hiányában a napirendi pontot szavazásra bocsátja.

**30/2024. (XII.6.) TB számú határozat**

*A Zala Vármegyei Közgyűlés Térségfejlesztési Bizottsága a „Zala Vármegye Integrált Területi Programjának és Fejlesztési Tervének felülvizsgálata, módosítása.” című napirendet 4 igen szavazattal egyhangúan elfogadta.*

**Nagy Zoltán:** Kérdezi a bizottság tagjait, hogy van-e valakinek kérdése, véleménye, kérése a kiküldött anyaggal kapcsolatban. Hozzászólás hiányában a napirendi pontot szavazásra bocsátja.

**30/2024. (XII.6.) PB számú határozat**

*A Zala Vármegyei Közgyűlés Pénzügyi Bizottsága a „Zala Vármegye Integrált Területi Programjának és Fejlesztési Tervének felülvizsgálata, módosítása.” című napirendet 5 igen szavazattal egyhangúan elfogadta.*

**3. A Zalai Területfejlesztési Ügynökség Közhasznú Nonprofit Kft. alapító okiratának módosítása, valamint szervezeti és működési szabályzatának elfogadása.**

**Jakab Sándor:** Átolvasta az anyagot, teljesen logikus az előterjesztés, véleménye szerint támogatható. Kérdezi a bizottság tagjait, hogy egyetértenek-e a napirendi pont elfogadásával, ezért szavazásra bocsátja az előterjesztést.

**31/2024. (XII.6.) TB számú határozat**

*A Zala Vármegyei Közgyűlés Térségfejlesztési Bizottsága „A Zalai Területfejlesztési Ügynökség Közhasznú Nonprofit Kft. alapító okiratának módosítása, valamint szervezeti és működési szabályzatának elfogadása.” című napirendet 4 igen szavazattal egyhangúan elfogadta.*

**Nagy Zoltán:** Kérdezi a pénzügyi bizottság tagjait, hogy a napirendi ponthoz van-e valakinek kérdése javaslata. Ezek hiányában az előterjesztést szavazásra bocsátja.

**31/2024. (XII.6.) PB számú határozat**

*A Zala Vármegyei Közgyűlés Pénzügyi Bizottsága „A Zalai Területfejlesztési Ügynökség Közhasznú Nonprofit Kft. alapító okiratának módosítása, valamint szervezeti és működési szabályzatának elfogadása.” című napirendet 5 igen szavazattal egyhangúan elfogadta.*

**4. Zala Vármegye Önkormányzata által benyújtott pályázatok jóváhagyása.**

**Jakab Sándor:** Mint a Térségfejlesztési Bizottság elnöke javasolja ezeknek a pályázatoknak a jóváhagyását, folyamatban lévő pályázatok, melyek a jóváhagyásukra várnak.

**Dr. Mester László:** Módosító indítvány került kiosztásra az előterjesztéshez. Az eredetileg kiküldött anyagban négy pályázat szerepelt benyújtásként, a módosító indítványban már csak három szerepel. November 29-e volt a pályázatok benyújtási határideje, a közgyűlési anyagot is aznap küldték ki. November 29-én az egyik pályázat, melyben horvát vezető partner lett volna, ez az ENERGREEN pályázat, a horvát vezető partner arról tájékoztatta az önkormányzatot, hogy nem került benyújtásra a pályázat, ezért ki is került a határozati javaslatból, ezért a módosító indítványban lévő határozati javaslatról szükséges döntést hozni.

**Jakab Sándor**: Köszöni Főjegyző Úrnak a szóbeli kiegészítést. A módosító indítványt szavazásra bocsátja.

**32/2024. (XII.6.) TB számú határozat**

*A Zala Vármegyei Közgyűlés Térségfejlesztési Bizottsága a „Zala Vármegye Önkormányzata által benyújtott pályázatok jóváhagyása.” című napirend módosító indítványát 4 igen szavazattal egyhangúan elfogadta.*

**Nagy Zoltán:** Kérdezi a Pénzügyi Bizottság tagjaitól, hogy van-e valakinek kérdése. Ennek hiányában az előterjesztés módosító indítványát együtt szavazásra bocsátja.

**32/2024. (XII.6.) PB számú határozat**

*A Zala Vármegyei Közgyűlés Pénzügyi Bizottsága a „Zala Vármegye Önkormányzata által benyújtott pályázatok jóváhagyása.” című napirend módosító indítványát 5 igen szavazattal egyhangúan elfogadta.*

**5. A Zala Vármegyei Közgyűlés 2025. évi munkatervének elfogadása.**

**Jakab Sándor:** Megkapták az írásos anyagot, a munkaterv tartalmazza, hogy milyen gyakorisággal, milyen napokon tartják a közgyűléseket. Maximálisan egyetért az előterjesztésben szereplő időpontokkal, kérdezi a bizottság tagjait, hogy van-e valakinek esetleg javaslata, hozzászólása ezzel kapcsolatban. Ennek hiányában a napirendi pontot szavazásra bocsátja.

**33/2024. (XII.6.) TB számú határozat**

*A Zala Vármegyei Közgyűlés Térségfejlesztési Bizottsága „A Zala Vármegyei Közgyűlés 2025. évi munkatervének elfogadása.” című napirendet 4 igen szavazattal egyhangúan elfogadta.*

**Nagy Zoltán:** Kérdezi a bizottság tagjait, hogy a napirendi ponthoz van-e valakinek észrevétele, javaslata. Ennek hiányában a munkatervet szavazásra bocsátja.

**33/2024. (XII.6.) PB számú határozat**

*A Zala Vármegyei Közgyűlés Pénzügyi Bizottsága „A Zala Vármegyei Közgyűlés 2025. évi munkatervének elfogadása.” című napirendet 5 igen szavazattal egyhangúan elfogadta.*

**Jakab Sándor:** A Térségfejlesztési Bizottsági részéről befejezték a munkát, a Pénzügyi Bizottság még két napirendi pontot tárgyal. Köszöni a Térségfejlesztési Bizottság munkáját, az ülést berekeszti.

K.m.f.

Jakab Sándor Nagy Zoltán

a Térségfejlesztési Bizottság elnöke a Pénzügyi Bizottság elnöke